VAROITUS: SARJAN KUVAMATERIAALI VOI JÄRKYTTÄÄ HERKKIÄ KATSOJIA.
Olimme kollegani kanssa Norrtullilla.
Olimme jututtaneet erimielisiä huoltajia.
Kun saimme hälytyksen ammuskelusta automaattiaseilla Lidingössä,
meidän piti sanoa tiukasti, että meidän on lähdettävä.
Sitten lähdimme Lidingöön.
Tilannejohtaja antoi meille vain suunnan:
"Haluan, että teemme näin."
Pakoreitit oli suljettava, jotta Lidingöstä ei pääsisi pois.
Lidingössä se on helppoa, kun on vain autosilta ja pyöräsilta.
Käytännössä kaikki keskustan vapaat partiot vastasivat -
pidättelevänsä liikennettä sillalla.
PALKKAMURHALIIGA
Kello 15.45 kesäkuun 5. päivänä 2018 -
Tukholman hätäkeskus saa useita soittoja,
joissa kerrotaan, että Lidingössä on ammuskeltu automaattiaseilla -
ja että yhtä henkilöä on ammuttu.
Olin tuolloin vakavien rikosten tutkija Tukholman keskustassa.
Tämä tapahtui iltapäivällä. Olin jäänyt pidempään töihin.
Melko pian meidät kutsuttiin Norrmalmin poliisiasemalle,
joten olimme operaatiossa mukana jo heti aikaisessa vaiheessa.
Ammuskelu oli juuri tapahtunut.
Muutama partio oli menossa rikospaikalle.
Sen jälkeen loput poliisit sulkisivat Lidingön,
jotta tekijä ei pääsisi pakenemaan.
Päätimme ajaa pyöräsillalle, joka on autosillan alapuolella.
Siellä ei vielä ollut poliiseja.
Parkkeerasimme auton rautatiekiskojen tasolle.
Suljimme sillan,
jotta pyöräilijöitä tai kävelijöitä ei tulisi tältä puolelta siltaa.
Seisoimme keskemmällä siltaa, jotta voimme tarkkailla koko siltaa -
ja nähdä, jos joku kiinnostava henkilö kävelee sillalla.
Samalla kun Oscar kollegoineen valvoo Lidingöstä tulevia siltoja,
rikospaikalle saapuu lisää poliisipartioita ja ambulanssi.
Paikalta löytyy luodeista pahasti loukkaantunut mies,
jonka henkeä ambulanssimiehistö yrittää pelastaa -
poliisin alkaessa kerätä todistajilta tietoja,
joista voi olla apua tekijöiden etsinnässä.
Kovin moni ei ollut liikkunut siellä,
mutta monet kertoivat kuulleensa laukauksia ja menneensä ikkunaan.
Heiltä saimme tärkeitä havaintoja.
Oli varhainen iltapäivä ja päivä oli melko aurinkoinen.
Ihmiset istuivat parvekkeillaan ja niin edelleen.
Uhri oli tullut avopuolisonsa kanssa lounaalta autolla.
He ehtivät kävellä vain muutaman metrin -
ennen kuin miestä ammuttiin.
Naapuri kuvasi tapahtumat parvekkeeltaan.
Henkilö tulee uhria kohti ja alkaa ampua.
Uhri oli melko kookas mies. Luoti osuu häntä selkään.
Sitten hän ryhtyy vastahyökkäykseen.
Syntyy jonkinlainen kahakka. Uhri yrittää paeta tekijää,
mutta hän on loukkaantunut.
Häneen on osunut yksi tai ehkä kaksi luotia.
Pian uhri lyyhistyy.
Tekijä menee seisomaan uhrin päälle, kääntää asettaan -
ja alkaa lyödä uhria päähän ja kasvoihin.
Laskimme, että lyöntejä oli 11.
Tästäkin kohdasta on kännykällä kuvattu video.
Jotkut yrittävät kiinnittää ihmisten huomiota tekijään -
huutamalla "lopeta!" ja niin edelleen.
Tekijä toimii varsin raa'alla tavalla.
Uhri yrittää suojata kasvojaan käsillään,
mutta videolla näkyy, kuinka hän menettää tajuntansa.
Sitten tekijä juoksee harmaan auton pelkääjän paikalle,
ja auto kaasuttaa kovaa vauhtia pois paikalta.
Melko pian ammuskelusta tehdyn ilmoituksen jälkeen -
saimme myös ilmoituksen palavasta autosta -
parkkipaikalla vain parin sadan metrin päässä rikospaikasta.
Oletimme, että kyseessä oli pakoauto.
Melko tuttu toimintatapa.
Jos kyse oli pakoautosta, tekijät jatkoivat ehkä pakoaan jalan.
Samaan aikaan Lidingössä asuva Rasmus -
on saapunut Ropstenin metroasemalle, joka on mantereen puolella,
jatkaakseen kotimatkaansa sillan ylittävällä Lidingöbananilla.
Huomasin, että Ropstenissa oli poliiseja raskaissa varusteissa.
Sillalla puhelimeeni taisi tulla ilmoitus,
tai sitten etsin itse uutisia, ja sain kuulla ammuskelusta.
Kun lähestyimme sillan toista päätä,
näin kahden nuorehkon miehen istuvan veden äärellä.
Ensin ajattelin, että hän joi merestä -
tai peseytyi.
Istuin junassa tuolla olevalle asemalle saakka.
Sitten palasin tänne kävellen katsomaan näitä miehiä.
He olivat siirtyneet hieman ja istuivat nyt portailla.
Vaikutti siltä, että he yrittivät vetää henkeä.
Sekin tuntui jotenkin oudolta.
Soitin hätäkeskukseen ja sain yhteyden.
Piilottelin tolpan takana,
jotta he eivät näkisi minua ja tajuaisi, että soitin poliisille.
Suunnilleen samaan aikaan he menivät portaat ylös.
Sitten he menivät tätä tietä pitkin siltaa kohti. Seurasin heitä tästä.
Seurasin heitä raiteita pitkin ja yritin pitää vähän etäisyyttä.
Kerroin hätäkeskukselle, että miehet ovat tulossa Tukholmaa kohti.
Siltaa ylittäessäni näen poliiseja tiellä, isolla sillalla.
Aloin elehtiä ja viittoilla heille.
En tainnut juurikaan huutaa, koska miehet olivat edessäni.
Sain yhteyden sillalla olevaan poliisiin.
Eräs todistaja osoitti kahta henkilöä,
jotka olivat tulossa suuntaamme sillan keskivaiheilla.
Tilannejohtaja halusi, että pidätämme heidät,
joten menimme kollegani kanssa pyöräsillalle tekemään pidätyksen.
Nämä kaksi henkilöä eivät selvästi halunneet herättää huomiota.
Heillä oli pipot syvällä päässä, jotta kasvoja ei näkyisi.
He sopivat todistajan antamiin tuntomerkkeihin,
joten oli helppo päätellä, ketkä meidän piti pidättää.
Pian kävi selväksi, ettei paikka ollut täydellinen pidätykselle.
Emme tienneet, olivatko henkilöt aseistettuja,
emmekä halunneet joutua ampumaan sillalla,
koska tekijöiden edessä ja takana oli ihmisiä.
Juttelin kollegani kanssa ja päätimme odottaa,
jotta meidän ja epäiltyjen välissä ei olisi ketään.
Kun viimeinen henkilö välillämme meni ohi,
vedimme aseet esiin ja huusimme: "Poliisi! Menkää maahan!"
Epäillyt tottelivat.
Huomasimme nopeasti, että heillä oli vammoja kasvoissaan.
Toisella oli rakko, joka kasvoi hänen maatessaan,
ja toisen hiukset olivat kärventyneet.
Pidätimme heidät -
ja päättelimme heidän olleen palaneen auton lähellä.
Se oli palanut räjähdysmäisesti.
Ehkä he olivat olleet liian lähellä ja kasvot olivat palaneet.
Veimme heidät poliisiasemalle,
jossa tutkinta otti homman hoitaakseen.
57-vuotias mies, jota ammuttiin Lidingössä aiemmin tänään,
on nyt kuollut vammoihinsa.
Todistajat hälyttivät poliisin tänään noin kello 15.45 -
kuultuaan ammuskelua Lidingössä.
Useita henkilöitä on pidätetty,
ja poliisi tutkii tapausta nyt murhana.
Välttyäkseen vammoilta uhrin avopuolison oli suojauduttava,
joten hän ei juurikaan nähnyt mitään.
Kuulusteluissa kuitenkin käy ilmi, että hänellä on muuta -
kiinnostavaa kerrottavaa.
Puoliso kertoi olleensa uhrin kanssa kaupungilla lounaalla.
He eivät kokeneet, että heitä seurattaisiin,
mutta hän kertoi uhrilla olleen jonkin verran konflikteja.
Hän oli keski-ikäinen mies, joka oli työskennellyt lähes koko ikänsä -
rakennusalalla eri tehtävissä,
konsulttina ja sellaista.
Hän oli ollut mukana paljon huomiota saaneessa rakennusprojektissa,
johon oli liittynyt konflikteja.
Kyse oli opiskelija-asuntojen rakentamisesta Spångaan.
Kiinasta piti tulla opiskelija-asuntojen moduuleita,
mutta moni asia oli mennyt pieleen.
Moduulit eivät olleet hyvälaatuisia, ja rakennusyhtiöllä oli kahnauksia -
alihankkijoiden kanssa.
Projektissa oli kiinni paljon rahaa,
ja eräälle hänen kollegalleen oli sattunut epämiellyttäviä asioita.
Siksi hän oli tuntenut olevansa uhattuna.
Perusteoriamme oli, että hänen ampumisensa liittyi -
jotenkin tähän konfliktiin.
Rikospaikalla teknikot keräävät täyttä häkää todisteita.
He tutkivat myös palanutta autoa tarkemmin.
Vertailtuaan todistajanlausuntoja rikospaikalta -
he uskovat, että se on erittäin todennäköisesti pakoauto.
Auto oli niin pahoin palanut,
että siitä ei enää löytynyt teknisiä todisteita.
Auto voitiin ainoastaan tunnistaa.
Siten saimme selville, että auto oli varastettu pari päivää aiemmin.
Nyt on tärkeää kuulustella Lidingön sillalla pidätettyjä miehiä.
Ehkä heillä on selitys.
He eivät halunneet kertoa, mitä tekivät Lidingössä -
tai miksi heidän kasvonsa olivat noessa ja palaneet -
tai miksi osa heidän vaatteistaan haisi bensalle.
Toisella heistä oli pahoja palovammoja, etenkin kasvoissa.
Hänellä on täytynyt olla todella kovat kivut.
Hän saikin sitten lääkärin hoitoa.
Meillä oli havaintoja kahdesta tekijästä,
palanut auto -
ja kaksi bensalta haisevaa henkilöä, joilla oli palovammoja.
Spekuloimme tietysti, että he olivat ampuja ja kuljettaja.
Päivän ja illan aikana saimme myös selville, että todistaja,
joka asuu vähän matkan päässä,
oli havainnut useita tunteja parkissa olleen auton.
Todistaja oli havainnut vanhan harmaan farmariauton,
joka oli ollut heidän parkkipaikallaan aamuyhdestätoista -
vartin yli kolmeen asti iltapäivällä.
Naapureista auto oli niin outo, että he ottivat siitä kuvankin.
Kuvasta voidaan huomata,
että kyseessä on sama auto, joka myöhemmin paloi.
Naapurit olivat ihmetelleet sitä,
että auto oli siellä kauan ja täynnä nuoria,
jotka tupakoivat autossa ja sen ulkopuolella.
Puhuttiin kuudesta tai seitsemästä henkilöstä,
jotka edustivat eri kansallisuuksia ja eri sukupuolia.
Niihin aikoihin saimme myös uusia tietoja.
Kun auto oli sytytetty tuleen, todistaja oli nähnyt -
kolmen tai neljän henkilön poistuvan palopaikalta.
Meillä oli siis kaksi pidätettynä,
ja kolme tai neljä henkilöä oli poistunut oletetun pakoauton luota,
kun se oli sytytetty tuleen.
Ja autossa oli istunut kuusi tai seitsemän henkilöä parkkipaikalla.
Se ei oikein täsmännyt.
Kun poliisi tutkii epäilyttävän auton kuvat,
joissa näkyy murhapäivän aamuna autossa nähdyt nuoret,
he löytävät niistä molemmat Lidingön sillalla pidätetyt miehet.
Mutta todistajien antamat tuntomerkit näkemästään tekijästä -
eivät sovi miehiin.
Jotkut sanoivat tekijä olleen tumma, nuori, laiha -
ja ehkä naamioitunut. Siitä ei paljoa pysty päättelemään.
Nämä kaksi pidätettyä vastasivat alussa kaikkeen "en kommentoi".
Mutta heillä oli tavaroita, joista tuli meille johtolankoja:
Kännyköitä ja lappu, jossa oli puhelinnumero.
Näiden avulla saimme vietyä tutkintaa eteenpäin.
Lapusta, jossa oli puhelinnumero, tuli hyvin kiinnostava, koska -
yritimme selvittää sen omistajaa ja saimme tietää numeron olevan tuttu -
toisesta poliisitutkinnasta.
Kollegamme Göteborgissa kuuntelivat salaa -
tämän numeron omistajan puhelinta.
Sekin tapaus oli ampuma-aseella tehty murha -
noin kahta viikkoa aiemmin.
Puhuessamme Göteborgin kollegoiden kanssa -
tajusimme, että heidän tutkinnassaan -
olisi todennäköisesti arvokasta tietoa meille.
Työskentelen törkeiden väkivalta- rikosten osastolla Göteborgissa.
Tämä tapaus sattui sunnuntaina 20. toukokuuta 2018.
Sain illalla puhelun: "Guldhedenissä on ammuskeltu."
Guldheden on melko rauhallinen alue lähellä Göteborgin keskustaa.
Asianomistajan lasten äiti asui siellä.
Mies oli ollut lastensa kanssa ja jättänyt autonsa asunnon lähelle.
He olivat olleet leikkipuistossa, ja kun hänen piti siirtää auto,
hän meni autolle yksin, avasi oven ja istui kuljettajan paikalle.
Samalla hetkellä naamioitunut tekijä lähestyi takaapäin -
ja ampui automaattiaseella useita laukauksia vasemman etuoven läpi.
Autossa yksin istunut kuljettaja -
sai useita osumia ylävartaloon.
Tuntia myöhemmin hänet julistettiin kuolleeksi sairaalassa.
Sunnuntai-iltana Guldhedenin kaupunginosassa -
ammutaan mies hengiltä autoonsa luultavasti automaattiaseella.
Talojen välissä kaikuvat laukaukset säikäyttävät naapurit,
ja todistajat kertovat kahden miehen paenneen paikalta -
tummansinisellä autolla. Ketään ei ole pidätetty.
Uhri oli Göteborgin poliisin vanha tuttu.
Hän pyöri rikollisjengeissä, mutta ei säännöllisesti.
Hän ei ollut osallisena konflikteissa,
joten ei ollut selvää motiivia sille, miksi hän joutui uhriksi.
Mutta toisessa tapauksessa -
oli löydetty GPS-lähetin näihin piireihin liittyvän auton alta.
Siksi autoa tutkittiin vähän tarkemmin.
Niinpä teknikot löysivät GPS-lähettimen,
joka oli kiinnitetty magneetilla sen auton alle, jossa uhri istui.
Siinä oli SIM-kortti ja se oli yhdistetty mobiiliverkkoon.
Hallintapuhelimen kautta -
saatiin selville auton GPS-koordinaatit.
Valitettavasti poliisi ei pysty yhdistämään lähetintä kehenkään,
mutta poliisi saa jotain muuta, jonka toivovat auttavan eteenpäin.
Tekijöiden on nähty pakenevan rikospaikalta vanhalla Volvolla.
Ja vähän ammuskelun jälkeen tulee ilmoitus,
jonka mukaan eräs Volvo on yritetty sytyttää tuleen.
Soittaja kertoi nähneensä kahden henkilön yrittävän polttaa auton.
Auto alkoi osittain palaa,
mutta soittaja sammutti sen sammuttimella.
Totesimme pian, että olimme löytäneet etsimämme auton.
Kun tutkijat tekevät haun pakoauton rekisterinumerolla,
he huomaavat, että poliisi on pysäyttänyt sen -
vain päiviä ennen Guldhedenin murhaa.
Tuolloin autossa istui 20-vuotias mies nimeltä Sebastian Makonnen.
Hän on mies, jonka puhelinta Göteborgin poliisi on kuunnellut.
Häntä epäillään Guldhedenin ampujaksi.
Autossa oli kuitenkin kaksi muutakin kiinnostavaa henkilöä:
Lidingön sillalla pidätetyt kaksi miestä.
Onko kaikilla kolmella jotain tekemistä molempien murhien kanssa?
Autossa oli monia tutkinnan kannalta mahdollisesti kiinnostavia ihmisiä.
Siksi aloitimme yhteistyön Göteborgin poliisin kanssa.
Jaoimme tutkinnastamme niin paljon tietoa kuin mahdollista.
Päätettiin, että myös telekuuntelutietoja -
voitiin vaihtaa.
He olivat vähän meitä edellä.
He olivat tarkkailleet Makonnenia ja kuunnelleet tämän puhelinta.
Aineistosta selvisi, että hän oli ollut hotellissa -
näiden kahden sillalla pidätetyn miehen ja parin muun kanssa -
ennen Lidingön murhaa täällä Tukholmassa.
Kaksi huonetta oli varattu toisen sillalla pidätetyn nimellä.
Tutkijat pyytävät valvontakameran videon tukholmalaisesta hotellista -
yrittääkseen kartoittaa, keitä siellä on ollut ja milloin.
Kesti hetken ennen kuin saimme selvyyden siihen,
keitä kaikkia hotellin valvontakameran videolla näkyy,
mutta useimmat heistä olivat poliisin vanhoja tuttuja,
erityisesti omilla asuinalueillaan.
Meillä oli siis melko hyvä kuva siitä, keitä he olivat,
mihin he pystyivät ja keiden kanssa he liikkuivat.
Piti muistaa, että Lidingössä oli ollut tapahtuman aikoihin -
sekä tyttöjä että poikia, yhteensä kuusi tai seitsemän.
Videolla näkyi ryhmä eritaustaisia poikia ja tyttöjä -
lähdössä hotellista yhdessä.
Siten voitiin olettaa, että nämä nuoret lähtivät Lidingöön.
Kyse on palapelistä, jota kootaan pala palalta.
Nyt poliisilla on jo runsas joukko ihmisiä, joiden epäillään -
olleen osallisina sekä Göteborgin että Lidingön murhiin.
Mutta miten murhat liittyvät toisiinsa?
Miksi nämä uhrit murhattiin?
Jo tutkinnan alkuvaiheessa kävi selväksi, että osallisilla -
ei ollut mitään henkilökohtaista yhteyttä Lidingön uhriin.
Samoin oli Göteborgin tapauksessa. Tällaista yhteyttä ei ollut.
Oli kaksi eri tapahtumapaikkaa ja kaksi erityyppistä uhria.
Tapausten logiikka oli -
meille aluksi niin vaikea ymmärtää,
että päädyimme lopulta siihen, että kyseessä oli oltava -
jonkinlainen liikkuva palkkamurhaliiga.
Se oli yksinkertaisesti tilausmurha.
Nyt tutkijoiden täytyy selvittää,
keitä epäiltyyn palkkamurharyhmään kuuluu.
Göteborgissa tutkijat tekevät löydön,
joka voi antaa johtolankoja muista osallisista -
ja siitä, miten ryhmä toimii.
Päivää ennen Guldhedenin murhaa Sebastian Makonnen -
kirjautuu tyttöystävänsä kanssa hotelliin Göteborgissa.
Mutta poliisin katsoessa hotellin valvontakameran videota -
käy ilmi, että he eivät olleet yksin.
Sebastian Makonnenin ja tyttöystävän lisäksi mukana oli kaksi tyttöä.
Heistä tuli kiinnostavia tutkinnalle.
Yritimme selvittää heidän rooliaan teossa.
Tunnistimme heidät valvontakameran kuvan ja puhelutietojen avulla.
Kuvista näimme, kuinka he murhan jälkeen olivat rautatieasemalla.
Heillä oli vaaleansininen IKEA-kassi.
He panivat sen aseman säilytyslokeroon.
Poliisi tarkastaa lokeron, mutta se on tyhjennetty.
Siitä huolimatta tutkijat päättävät pidättää nuoret tytöt -
epäiltyinä avunannosta murhaan -
ja törkeästä ampuma-aserikoksesta Guldhedenin murhassa.
Priorisoimme heidän kuulustelujaan.
Halusimme hyvän kuulustelijan luovan hyvän suhteen tyttöihin.
Ei kestänyt kauaa ennen kuin molemmat kertoivat,
mitä he olivat tehneet Göteborgissa.
He kertoivat, että heidät kutsui Sebastian Makonnenin tyttöystävä.
He menivät Göteborgiin junalla ja tapasivat toiset asemalla.
Parin puheista he ymmärsivät jotain tapahtuvan seuraavana päivänä.
Heille sanottiin, että heidän tulee osallistua ryöstöön tai vastaavaan.
He ymmärsivät kuitenkin, että jotakin miestä tarkkailtiin.
GPS:n avulla tiedettiin, missä mies oli.
Seuraavana päivänä he kaikki lähtivät tällä vanhalla Volvolla.
Toinen tytöistä jätettiin yhteen paikkaan -
ja toinen tyttö bussipysäkille vähän matkan päähän.
He eivät olleet itse murhapaikalla.
Rikospaikalla oli Sebastian Makonnen ja tyttöystävä.
Mutta murhan jälkeen tytöt ottivat aseen -
ja Sebastianin vaatteet, panivat ne pussiin -
ja veivät pussin aseman säilytyslokeroon.
Tieto pidätyksestä ja tyttöjen onnistuneista kuulusteluista -
Guldhedenin murhan tutkinnassa kiirii myös Tukholman poliisille.
Ajattelimme, että tekisimme samalla tavalla.
Mekin keskittyisimme tyttöihin.
Tarvitsimme yksinkertaisesti lisää johtolankoja.
Tytöt olivat jollakin tavalla mukana tutkinnassa jo alussa,
varsinkin hotellin valvontakameran kuvien kautta.
Lisäksi meillä oli todistajan kuva parkkeeratusta autosta ennen murhaa.
Todistaja puhui kahdesta tytöstä.
Teoriamme oli, että he tiesivät asiasta ja olivat ehkä osallisia.
Nyt on tärkeää löytää todisteita tukemaan tyttöjen osallisuutta.
Päästäkseen eteenpäin poliisi käy nyt läpi telekuuntelutiedot,
jotka on aiemmin saatu Sebastian Makonnenin puhelimesta.
Kävi ilmi, että on puhuttu vaatteiden tarpeesta,
ja Makonnen on pyytänyt jotakuta hankkimaan bensaa.
Silloin hankimme tiliotteet ja teimme taloudellisen selvityksen,
joka osoitti, että Lidingössä oli tehty ostos huoltoasemalla -
toisen tytön kortilla.
Menimme sinne. Heillä ei ollut enää valvontakameran kuvia,
mutta he muistivat tytöt, koska olivat ihmetelleet heidän touhuaan -
ja tytöt olivat pyytäneet apua kanistereiden ostossa.
Sitten tytöt olivat ostaneet kanistereihin 30 litraa bensaa.
Lisäksi he ostivat leipiä, limsaa, tupakkaa ja muuta,
mutta käteinen ei riittänyt.
Siksi toisen tytön oli pakko käyttää korttiaan ostosten maksamiseen.
Sillä tavalla saimme tietää, että tytöt ostivat bensiinin.
Se oli tietysti hyvin kiinnostavaa.
Hänellä ei ollut autoa eikä mitään yhteyttä Lidingöön.
Vähitellen kävi yhä selvemmäksi, että meidän oli jututettava tyttöjä.
Heidät oli haettava kuulusteluihin antamaan selityksensä.
Poliisi pidättää tytöt -
epäiltyinä osallisuudesta Lidingön murhaan.
Tytöt olivat todella nuoria,
eikä kummallakaan ollut mitään suurempaa rikollista historiaa.
Heillä oli melko hyvät perhesuhteetkin,
joten heille oli suuri muutos olla pidätettynä -
näin vakavasta rikoksesta, ja myöhemmin vangittunakin.
Toinen tytöistä alkoi kertoa tapahtumista melko pian.
Toisella tytöistä oli ollut jonkinasteista flirttailua -
toisen siltamiehen kanssa.
He olivat kirjoitelleet ja tavanneetkin joskus.
Päivää ennen murhaa miehet ottivat yhteyttä ja halusivat tavata.
Tytöt menivät hotellille joukkoliikenteellä.
He olivat yön hotellissa ja lähtivät aamulla mukaan Lidingöön.
He väittivät, etteivät tienneet, mitä he tekisivät Lidingössä.
He vain lähtivät mukaan huvin vuoksi.
Miehet kuulemma pyysivät heitä ostamaan bensaa.
Tytöt eivät ihmetelleet sitä. Tokihan he voisivat bensaa hakea.
Toinen miehistä lähti kantoavuksi,
mutta hän odotteli huoltoaseman ulkopuolella.
Tytöt ostivat 30 litraa bensaa ja raahasivat kanisterit autolle.
Sitten tytöt ja sillalla pidätetyt miehet ja menivät näköalapaikalle -
ja odottivat lähellä auton polttopaikkaa.
He eivät kuulemma tienneet, mitä odottivat.
Jossain vaiheessa toinen miehistä sanoi tytöille:
"Pian saatte laukun, jonka viette täältä pois."
"Saatte siitä rahaa."
Tytöt veivät laukun Lidingöstä -
ja pitivät sitä pari päivää kotona ennen kuin se luovutettiin -
eräälle henkilölle kaupungin ulkopuolella.
Sekä Tukholmassa että Göteborgissa -
poliisilla on nyt iso joukko epäiltyjä.
Lisätodisteiden toivossa he odottavat ennen uusia pidätyksiä.
Mutta 26. kesäkuuta, kolme viikkoa Lidingön murhan jälkeen,
tapahtuu jotakin, mikä pakottaa heidät toimimaan.
Melko pian Lidingön murhan jälkeen saimme tiedon,
että Sebastian Makonnen ja eräs tukholmalaismies -
olivat taas matkalla Göteborgiin -
ja että oli riski, että Göteborgissa tapahtuisi taas väkivaltarikos.
Melko pian rikollisjengin auto Göteborgin Biskopsgårdenista tuli -
hakemaan nämä miehet Tukholmasta.
Poliisit seurasivat näitä miehiä.
He ajoivat kohti keskustaa -
eräälle alueelle, jossa poliisit seurasivat heitä -
ja näkivät, kuinka yksi henkilöistä katosi asuinalueelle.
Hetken kuluttua hän tuli takaisin paperikassin kanssa.
Häntä seurattiin takaisin autolle,
ja ennen kuin seurue pääsi hotellille, auto pysäytettiin.
Paperipussissa oli rumpulipas,
jossa oli Kalashnikovin ammuksia.
Asunto, jossa miehen epäiltiin olleen, löytyi,
ja sieltä löytyi Kalashnikov.
Asunnosta löytyi myös kaksi pistoolia ja ammuksia -
ja lisäksi kaksi GPS-lähetintä,
joita oli jo aiemmin löydetty näistä piireistä.
Päivää ennen pidätystä -
erään miehen isä otti yhteyttä -
ja kertoi löytäneensä jotain outoa autonsa alta.
Auton haltija oli ammuttu vuonna 2016.
Poliisipartio meni paikalle, löysi auton alta GPS-lähettimen -
ja teki ilmoituksen häirinnästä.
Kun seuraavana päivänä näistä piireistä löytyi GPS-lähetin,
aseita ja vastapuolen henkilöitä, jotka liittyivät tähän asuntoon,
tehtiin rikosilmoitus murhan valmistelusta.
Nämä neljä henkilöä,
kaksi Biskopsgårdenista ja kaksi Tukholmasta,
pidätettiin ja vangittiin murhan valmistelusta.
Yksi Göteborgissa pidätetyistä neljästä miehestä -
on 20-vuotias Sebastian Makonnen.
Häntä epäillään murhasta,
koska kaikki viittaa siihen, että hän on Guldhedenin ampuja.
Mutta kysymys kuuluu, mikä hänen roolinsa oli Lidingössä,
koska hän ei teletietojen mukaan ole ollut Lidingössä murhapäivänä.
Vähitellen meille selvisi,
että Sebastianilla oli tärkeä rooli -
jonkinlaisena vastuullisena koordinaattorina muille.
Sebastian oli todennäköisesti ottanut vastaan tehtävän -
Lidingön uhrin ampumiseksi hengiltä.
Hän käytti tuntemiaan ihmisiä ja antoi heille erilaisia tehtäviä.
Yhden piti ampua, yhden ajaa pakoautoa,
yhden ostaa bensaa, joidenkin polttaa auto ja joidenkin viedä ase.
Kaikilla oli erilaiset tehtävät.
Poliisin on erittäin tärkeä löytää kaksi henkilöä:
ampuja ja pakoauton kuljettaja.
Koska epäillään, että Makonnen on pääjehu,
hänen puhelinliikenteensä käydään taas läpi johtolankojen toivossa.
Poliisi huomaa, että mies on ollut usein yhteydessä -
23-vuotiaaseen mieheen nimeltä Hrayr.
Hrayr oli poliisille tuttu,
koska olimme nähneet hänet hotellin kuvissa.
Näimme myös, että he kaksi viettivät paljon aikaa yhdessä.
Tutkimukset osoittivat, että murhan jälkeen hän ja Hrayr lähtivät -
Kistan ostoskeskukseen ja ostivat vaatteita isolla summalla.
Oletimme, että he käyttivät vaatteisiin osan murhapalkkiosta.
Oletimme myös hänen olleen Lidingössä,
koska yksi todistaja kuvaili erästä autonkuljettajaa -
hyvin Hrayria muistuttavalla tavalla.
Varmistuakseen hänen todella olleen siellä -
poliisi tarvitsee kuitenkin lisää todisteita.
Teknisessä tutkinnassa paikassa,
jossa todistaja näki pakoauton parkissa juuri ennen murhaa,
teknikot löytävät muun muassa tupakantumppeja.
Niiden analyysissä paljastuu,
että yhdessä tumpissa on Hrayrin DNA:ta.
Lisäksi teknikot löytävät rikospaikalta veitsen,
jossa on myös jälkiä Hrayrin DNA:sta.
Mutta Hrayrin rikospaikalle kytkevistä todisteista huolimatta -
tutkijat epäilevät hänen toimineen kuljettajana.
Vieläkin on siis epäselvää, kuka oli ampuja.
Todistajat kertoivat jo varhain ampujan olleen tumma.
Videolla ei näkynyt hänen kasvojaan,
mutta siitä näkyi, että hänellä oli valkoiset Guccin kengät.
Kun katsoimme hotellin valvontakameran videon uudelleen,
huomasimme, että siinä näkyi henkilö, jolla oli nämä kengät.
Tai ainakin samanlaiset.
Kun poliisi lopulta tunnistaa miehen näissä kengissä,
jota epäilevät mahdolliseksi ampujaksi,
käy ilmi, että hän on vasta 17-vuotias.
Haimme hänet asemalle. Nuorten kanssa on aina vähän erilaista.
Sosiaalitoimen on oltava mukana, ja kuulusteluihin liittyy määräyksiä.
Heitä ei vangita yhtä usein kuin vanhempia ihmisiä.
Hän ei kuitenkaan juuri puhunut.
Hän myönsi olleensa hotellissa,
mutta ei halunnut myöntää olleensa Lidingössä.
Hankalaa siitä teki se, että hänellä oli kännykkä vain satunnaisesti.
Emme saaneet hänestä teletietoja Lidingöstä -
niin kuin muista.
Lisäksi Lidingsbergsvägenin pysäköintialueen tutkinnassa,
jossa tavalla tai toisella löytyi jälkiä kaikista muista,
ei löytynyt jälkeäkään ampujasta, koska hän ei tupakoi.
Sen sijaan Lidingsbergsvägeniltäkin saatiin todistajanlausuntoja,
joiden mukaan autossa oli ollut afrikkalainen henkilö.
Valvontakamerakuvien ja puhelinliikenteen analyysit -
sekä hänen yhteytensä Sebastian Makonnenin kanssa -
niin ennen murhaa kuin sen jälkeen -
johtivat siihen päätelmään, että 17-vuotias oli ampuja.
Silloin meillä alkoi olla hyvä kuva tapahtumien kulusta.
Kuljettaja oli kai jonkinlainen keikkapäällikkö.
Hän oli vähän vanhempikin. Hän kai -
johti hommaa paikan päällä, koska Makonnen ei ollut paikalla.
Tytöt liukastuivat banaaninkuoreen.
Sillalla pidätetyt miehet olivat luultavasti apulaisia.
Ampuja ihaili kovasti Makonnenia,
mutta Makonnen ei aina kohdellut häntä kovin hyvin.
Luulen, että hän tunsi olevansa pakotettu tekemään tämän.
30. tammikuuta 2019 -
oikeudenkäynti Göteborgin käräjäoikeudessa alkaa.
Reilun puolen vuoden kuluttua annetaan lopulliset tuomiot.
Sebastian Makonnen tuomitaan Guldhedenin murhasta -
sekä avunannosta Lidingön murhaan.
Hänet tuomitaan 14 vuodeksi vankilaan.
17-vuotias tuomitaan Lidingön murhasta,
mutta nuoresta iästään johtuen -
hän saa vain neljä vuotta suljettua nuorisohoitoa.
Kuljettaja Hrayr puolestaan tuomitaan Lidingön murhasta -
18 vuoden vankeuteen.
On todella outoa, että näin raa'an murhan tekijä -
sai vain neljä vuotta suljettua nuorisohoitoa,
kun taas kuljettaja sai käräjäoikeudessa elinkautisen,
joka vahvistettiin hovioikeudessa 18 vuodeksi.
Siinä on valtava ero.
Jos Sebastian Makonnen olisi ollut vuoden vanhempi,
hän olisi saanut elinkautisen.
Emme pystyneet todistamaan tyttöjen tienneen murhasuunnitelmista.
Heidät tuomittiin törkeästä ampuma-aserikoksesta. Sen ymmärrän.
Sillalla pidätetyistä miehistä -
toinen tuomittiin ja toinen vapautettiin.
Hän tunnusti polttaneensa auton,
mutta hovioikeuden mielestä tahallisuutta ei voitu todistaa.
Oikeuden päätelmähän on vastaus.
Siitä voi olla montaa mieltä,
mutta itse uskon, että hän tiesi.
Mutta se on vain minun mielipiteeni.
Emme ole pystyneet todistamaan, kuka Lidingön murhan tilasi.
Olemme saaneet todisteita vain toteuttajapuolelta.
Sekä tässä että Guldhedenin tapauksessa joku toimi yllyttäjänä,
mutta heidän löytämisekseen pitäisi löytää linkki -
kyseisen henkilön ja ennen kaikkea Makonnenin välillä.
Sitä emme ole löytäneet.
Tai sitten Makonnenin pitäisi itse kertoa, keneltä sai tehtävän.
Se lienee melko epätodennäköistä.
Mikä heitä motivoi tässä? Moni asia.
Miesten tapauksessa luulen valitettavasti, että raha ja asema -
motivoivat heitä.
Mitä tyttöihin tulee, en osaa sanoa.
Heidän motiivinaan ei varmasti ollut raha ja asema,
vaan heistä oli ehkä jännää pyöriä näiden miesten kanssa.
Sitten he joutuivat odottamattomaan tilanteeseen.
Kyse ei ollut rahasta tai asemasta, mutta he tiesivät, mitä tekivät.
Ainakin minun mielestäni.
Heidän on elettävä osallisuutensa kanssa loppuelämänsä.
En usko, että kaikki olivat tarpeeksi kypsiä ymmärtääkseen,
miltä se tuntuisi, mutta toivottavasti he joskus ymmärtävät.
Tekstitys: Jukka Nieminen plint.com